Allan Day
aday@gnome.org
Ελληνική μεταφραστική ομάδα GNOME
team@gnome.gr 2014, 2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Κύρια παράθυρα

Τα πρωτεύοντα παράθυρα είναι ο βασικός περιέκτης υψηλού επιπέδου για την διεπαφή χρήστη της εφαρμογής σας και πρέπει να εμφανίζει την κύρια λειτουργικότητα της εφαρμογής σας.

# Πότε χρησιμοποιούνται

Κάθε εφαρμογή πρέπει να έχει τουλάχιστον ένα πρωτεύον παράθυρο συσχετισμένο με αυτή.

# Τύποι εφαρμογής

Υπάρχουν δύο κύρια πρότυπα για πρωτεύοντα παράθυρα:

## Εφαρμογές μοναδικού στιγμιοτύπου

Οι εφαρμογές μοναδικού στιγμιοτύπου έχουν ένα μοναδικό πρωτεύον παράθυρο. Αυτό το πρότυπο είναι συνηθισμένο για εφαρμογές μηνυμάτων, όπως αλληλογραφία, συνομιλία ή επαφές.

## Εφαρμογές πολλαπλών στιγμιοτύπων

Οι εφαρμογές πολλαπλών στιγμιοτύπων μπορούν να έχουν πολλαπλά πρωτεύοντα παράθυρα. Συνήθως, κάθε πρωτεύον παράθυρο θα είναι ταυτόσημο. Οι εφαρμογές πολλαπλών στιγμιοτύπων προβάλλουν ή επεξεργάζονται συχνά έγγραφα ή εικόνες.

Και οι εφαρμογές μοναδικού και πολλαπλών στιγμιοτύπων μπορούν να επιτρέψουν σε πολλαπλά στοιχεία περιεχομένου να ανοιχτούν, είτε μέσα από τη χρήση των καρτελών ή με περιήγηση τεχνοτροπίας περιηγητή. Όμως, τα πολλαπλά παράθυρα προσφέρουν πρόσθετες δυνατότητες, που περιλαμβάνουν:

Προβολή αρκετών στοιχείων περιεχομένου παραπλεύρως.

Τοποθέτηση περιεχομένου σε διαφορετικούς χώρους εργασίας.

Οργάνωση ομάδων περιεχομένου σε διαφορετικά παράθυρα (αν χρησιμοποιούνται καρτέλες).

# Γενικές οδηγίες

Αν η εφαρμογή σας δεν εκτελείται και ο εκκινητής είναι ενεργός, θα πρέπει να εμφανίζεται ένα μοναδικό πρωτεύον παράθυρο. Να μην εμφανίζετε πολλαπλά παράθυρα όταν η εφαρμογή σας ξεκινάει αρχικά.

Αν ο εκκινητής της εφαρμογής σας είναι επιλεγμένος ενώ η εφαρμογή σας εκτελείται, θα πρέπει να εμφανίζονται όλα τα πρωτεύοντα παράθυρα της.

Τα πρωτεύοντα παράθυρα πρέπει να φιλοξενούν την κύρια λειτουργικότητα της εφαρμογής σας. Να μην βασίζεστε σε διαλόγους ή δευτερεύοντα παράθυρα για να εμφανίσετε τη βασική λειτουργικότητα.

Τα πρωτεύοντα παράθυρα πρέπει να είναι ανεξάρτητα - το κλείσιμο ενός πρωτεύοντος παραθύρου δεν πρέπει να καταλήγει στο κλείσιμο άλλων πρωτευόντων παραθύρων.

Τα παράθυρα διαλόγων πρέπει πάντα να είναι εξαρτημένα σε ένα πρωτεύον παράθυρο. Δείτε τις οδηγίες σελίδα διαλόγων.

Η εφαρμογή σας πρέπει να σταματά να εκτελείται όταν όλα τα πρωτεύοντα παράθυρά της έχουν κλείσει.

Το Έξοδος πρέπει να κλείνει όλα τα πρωτεύοντα παράθυρα.