Allan Day
aday@gnome.org
Calum Benson
Adam Elman
Seth Nickell
Colin Robertson
Ελληνική μεταφραστική ομάδα GNOME
team@gnome.gr 2014, 2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Γραμμές προόδου

Οι γραμμές προόδου δείχνουν ότι εκτελείται η εργασία, μαζί με τον βαθμό προόδου της εργασίας.

# Πότε χρησιμοποιούνται

Είναι συνήθως απαραίτητο να δείχνετε ότι η πρόοδος λαμβάνει χώρα όποτε μια λειτουργία παίρνει περισσότερο από περίπου τρία δευτερόλεπτα. Αυτό διασφαλίζει ότι οι χρήστες καταλαβαίνουν ότι πρέπει να περιμένουν και ότι δεν υπάρχει σφάλμα.

Κατά την υπόδειξη της προόδου, η πρωτεύουσα επιλογή είναι μεταξύ μιας γραμμής προόδου ή ενός στροβίλου προόδου. Οι γραμμές προόδου δείχνουν τον βαθμό ολοκλήρωσης μιας εργασίας. Είναι συνεπώς χρήσιμες για εργασίες που παίρνουν πολύ χρόνο. Ως πρόχειρος κανόνας, χρησιμοποιήστε μόνο μια γραμμή προόδου για εργασίες που παίρνουν πάνω από 30 δευτερόλεπτα. Για εργασίες με πιο σύντομες περιόδους, οι στρόβιλοι προόδου είναι συχνά μια καλύτερη επιλογή.

# Τύποι

Υπάρχουν τρεις τύποι γραμμής προόδου:

Υπολειπόμενου χρόνου: αυτό δείχνει πόσος χρόνος υπολείπεται για μια λειτουργία.

Τυπικού χρόνου: αυτό δείχνει πόσος χρόνος απομένει, με βάση την εκτίμηση της αναμενόμενης διάρκειας.

Ενδιάμεσος: αυτό δείχνει μόνο ότι μια λειτουργία συνεχίζεται, όχι πόσο θα πάρει.

Η ακρίβεια προτιμάται για γραμμές προόδου. Όπου είναι δυνατό, χρησιμοποιήστε μια γραμμή προόδου υπολειπόμενου χρόνου, ακολουθούμενη από τυπικό χρόνο. Προσπαθήστε να αποφύγετε τη χρήση ενδιάμεσων γραμμών προόδου.

# Κείμενο προόδου

Κάθε γραμμή προόδου μπορεί να περιλαμβάνει μια περιγραφή κειμένου. Αυτό το κείμενο πρέπει να δίνει μια ιδέα του βαθμού ολοκλήρωσης της εργασίας. Κατά την απόφαση για το κείμενο προόδου:

Να λαμβάνετε υπόψη πάντα τι είναι πιο κατάλληλο και ενδιαφέρον για τον χρήστη.

Είναι συχνά καλύτερο να δίνετε συγκεκριμένες πληροφορίες και όχι ένα αδιάστατο ποσοστό. Παραδείγματος χάρη, 13 από 19 περιεστραμμένες εικόνες ή 12.1 από 30 MB έχουν μεταφορτωθεί αντί για 13% ολοκληρώθηκε.

Για χρονοβόρες εργασίες, μπορεί να είναι επιθυμητή η εμφάνιση μιας εκτίμησης του υπολειπόμενου χρόνου στο κείμενο της γραμμής προόδου. Αν άλλη σχετική πληροφορία δεν είναι διαθέσιμη, αυτό μπορεί να εμφανιστεί από μόνο του. Εναλλακτικά, μπορεί να εμφανιστεί δίπλα σε κείμενο για την πρόοδο της εργασίας· όμως, προσέξτε να μην κατακλύσετε τον χρήστη με υπερβολικά πολλές πληροφορίες όταν το κάνετε και να χρησιμοποιείτε τυπογραφικές συμβάσεις για να διαφοροποιείτε τις πιο χρήσιμες πληροφορίες.

Αν ο υπολειπόμενος χρόνος είναι μια εκτίμηση, χρησιμοποιήστε τη λέξη περίπου. Παραδείγματος χάρη: Περίπου 3 λεπτά απέμειναν.

# Στάδια εργασίας

Μερικές εργασίες μπορούν να δημιουργηθούν με μια διαδοχική σειρά σταδίων, καθένα από τα οποία έχει διαφορετικές επιλογές για την εκτίμηση του χρόνου. Μπορεί να είναι δυνατή η εκτίμηση του υπολειπόμενου χρόνου για ένα τμήμα μιας εργασίας, αλλά όχι ενός άλλου τμήματος, παραδείγματος χάρη. Σε αυτές τις περιπτώσεις:

Να γνωστοποιείτε μόνο τα διαφορετικά στάδια σε μια εργασία όταν είναι κατάλληλα για τον χρήστη. Μιλώντας γενικά, αυτό δεν απαιτείται και δεν είναι απαραίτητο ή επιθυμητό να ανακοινώνετε τα ξεχωριστά στάδια σε μια εργασία.

Αν μια εργασία περιλαμβάνει υπολειπόμενο χρόνο και στάδια τυπικού χρόνου, προσπαθήστε να δημιουργήσετε μια μοναδική σύνθετη γραμμή προόδου τυπικού χρόνου.

Αν μια εργασία περιλαμβάνει ένα ενδιάμεσο στάδιο προόδου, η γραμμή προόδου μπορεί να εμφανίσει την ενδιάμεση πρόοδο για μέρος της εργασίας. Όμως, θα πρέπει να αποφύγετε την εμφάνιση ενδιάμεσων γραμμών προόδου για μεγάλους περιόδους χρόνου και πρέπει να προσπαθήσετε να διατηρήσετε τον αριθμό των αλλαγών κατάστασης της γραμμής προόδου σε ένα απολύτως ελάχιστο. Αποφύγετε μια ενδιάμεση πρόοδο όπου είναι δυνατό.

# Υποεργασίες

Αν μια εργασία αποτελείται από πολλές υποεργασίες (όπως μεταφόρτωση αρκετών αρχείων ταυτοχρόνως), είναι καλό γενικά να εμφανίζετε μια μοναδική γραμμή προόδου που δείχνει τη σύνθετη πρόοδο για όλη την εργασία. Όμως, υπάρχουν κάποιες καταστάσεις όπου αυτό μπορεί να μην ισχύει:

Αν είναι πραγματικά χρήσιμο να γνωρίζει ο χρήστης την πρόοδο σε κάθε ξεχωριστή υποεργασία. (Ως μια εναλλακτική λύση, η ολοκλήρωση κάθε υποεργασίας μπορεί να εμφανιστεί με κείμενο προόδου.)

Αν μπορεί να είναι απαραίτητη η παύση ή διακοπή μιας υποεργασίας (δείτε τις γενικές οδηγίες για αυτό, παρακάτω).

Αν οι υποεργασίες εμφανίζονται ήδη στη διεπαφή χρήστη της εφαρμογής σας. Σε αυτήν την περίπτωση, μπορεί να είναι λιγότερο αποδιοργανωτική η εμφάνιση της προόδου για κάθε ενσωματωμένο στοιχείο.

Όταν εμφανίζονται οι γραμμές προόδου για υποεργασίες:

Κάθε υποεργασία πρέπει να εναρμονίζεται με τις οδηγίες χρήσης για τις γραμμές προόδου (δείτε πότε να χρησιμοποιείτε, παραπάνω).

Μιλώντας γενικά, δεν είναι απαραίτητη η εμφάνιση μιας γραμμής προόδου για τη γενική πρόοδο μέσα από το σύνολο των εργασιών.

# Παράθυρα προόδου

Στο παρελθόν, τα παράθυρα προόδου ήταν ένας δημοφιλής τρόπος εμφάνισης γραμμών προόδου. Αυτά τα δευτερεύοντα παράθυρα εμφανίζονται κατά τη διάρκεια μιας εργασίας και μπορούν να περιέχουν μία ή περισσότερες γραμμές προόδου. Γενικά, τα παράθυρα προόδου δεν συνιστώνται, επειδή η συνέπεια κλεισίματος του παραθύρου μπορεί να είναι ασαφής και μπορούν να καλύψουν χρήσιμα στοιχεία ελέγχου και περιεχομένου.

Όπου είναι δυνατό, οι γραμμές προόδου πρέπει να εμφανίζονται ενσωματωμένες και πρέπει να έχουν μια στενή οπτική σχέση με τα στοιχεία του περιεχομένου ή τα στοιχεία ελέγχου που απεικονίζονται στη συνεχιζόμενη εργασία.

# Γενικές οδηγίες

Αν η λειτουργία σε εξέλιξη είναι δυνητικά καταστροφική ή εντατικός πόρος, εξετάστε την τοποθέτηση ενός κουμπιού παύσης και/ή ακύρωσης στη γραμμή προόδου.

Εξασφαλίστε ότι ο υπολειπόμενος χρόνος και οι γραμμές προόδου τυπικού χρόνου μετρούν συνολικό χρόνο της λειτουργίας ή συνολική εργασία και όχι απλά ενός μόνο βήματος.

Ενημερώστε τις γραμμές προόδου υπολειπόμενου χρόνου όταν συμβαίνουν αλλαγές που θα προκαλέσουν την πιο γρήγορη ή πιο αργή ολοκλήρωση της λειτουργίας.

Κατά τη χρήση γραμμής προόδου τυπικού χρόνου, αν η εφαρμογή σας υπερεκτιμά το ποσό της ολοκληρωμένης εργασίας, το μήκος της γραμμής μπορεί να δείχνει σχεδόν ολοκληρώθηκε μέχρι η λειτουργία να ολοκληρωθεί. Αν η εφαρμογή σας υποτιμά την ολοκλήρωση της εργασίας, συμπληρώστε το υπολειπόμενο τμήμα της γραμμής όταν η λειτουργία ολοκληρωθεί.