Allan Day
aday@gnome.org
Ελληνική μεταφραστική ομάδα GNOME
team@gnome.gr 2014, 2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Μενού γραμμής κεφαλίδας

Οι γραμμές κεφαλίδας μπορούν να περιλαμβάνουν ένα μενού το οποίο να περιέχει ενέργειες και επιλογές για τη τρέχουσα προβολή. Αυτά τα μενού βρίσκονται στα τέρμα δεξί μέρος της γραμμής κεφαλίδας.

Ενώ οι πιο συχνά χρησιμοποιούμενες ενέργειες για μια προβολή πρέπει να τοποθετούνται στη γραμμή κεφαλίδας, ένα μενού της γραμμής κεφαλίδας παρέχει πρόσβαση σε λιγότερο χρησιμοποιούμενες ενέργειες. Αυτό εξασφαλίζει το γεγονός ότι η γραμμή κεφαλίδας δεν είναι γεμάτη με λιγότερο ενδιαφέροντα ή χρήσιμα στοιχεία ελέγχου.

Με αυτόν τον τρόπο, τα μενού γραμμής κεφαλίδων βοηθούν στη δημιουργία εστιασμένων προβολών που οδηγούν τον χρήστη προς τις πιο ενδιαφέρουσες και χρήσιμες λειτουργίες.

# Πότε χρησιμοποιούνται

Χρησιμοποιήστε ένα μενού γραμμής κεφαλίδας για να παρουσιάσετε πρόσθετες ενέργειες ή επιλογές για την τρέχουσα προβολή. Χρησιμοποιούνται καλύτερα όταν αυτές οι ενέργειες ή επιλογές δεν χρησιμοποιούνται στην πλειοψηφία του χρόνου - αν υπάρχει ένα σύνολο ενεργειών που αξίζει περισσότερη διάκριση στην προβολή. μια γραμμή ενεργειών μπορεί να είναι μια καλύτερη επιλογή.

Τα μενού γραμμής κεφαλίδων δεν είναι καλή επιλογή για την εκτέλεση ενεργειών σε επιλεγμένο περιεχόμενο: όταν το περιεχόμενο δεν έχει επιλεγεί, το μενού θα περιέχει άχρηστα αδιάφορα στοιχεία μενού και όταν το περιεχόμενο έχει επιλεγεί, οι δυνατές ενέργειες δεν θα κοινοποιηθούν. Κατάσταση επιλογής ή αναδυόμενα παράθυρα είναι μια καλύτερη επιλογή για αυτήν την κατάσταση.

# Οδηγίες

Η γραμμή κεφαλίδας πρέπει να περιέχει μόνο ενέργειες της τρέχουσας προβολής ή παραθύρου - αυτό ξεχωρίζει το περιεχόμενο τους από τα μενού της εφαρμογής.

Ακολουθήστε τις τυπικές οδηγίες για τα μενού.

Ένα μενού γραμμής κεφαλίδων περιέχεται μέσα σε ένα αναδυόμενο παράθυρο. Ως τέτοιο, ένα μενού γραμμής κεφαλίδων μπορεί να περιλαμβάνει μια ποικιλία στοιχείων ελέγχου, όπως ομάδες κουμπιών.

Τα μενού γραμμής κεφαλίδων δεν πρέπει να περιλαμβάνουν ένα στοιχείο μενού κλεισίματος, αφού αυτή η ενέργεια παρέχεται ήδη από την γραμμή κεφαλίδας. Μπορεί επίσης να είναι ασαφές ως προς το σε τι αναφέρεται ένα στοιχείο μενού κλεισίματος.