Allan Day
aday@gnome.org
Ελληνική μεταφραστική ομάδα GNOME
team@gnome.gr 2014, 2015
Δημήτρης Σπίγγος
dmtrs32@gmail.com 2015
Θάνος Τρυφωνίδης
tomtryf@gmail.com 2014

# Μενού κουμπιών

Ένα μενού που ανοίγει πατώντας ένα κουμπί. Μπορούν να ενσωματωθούν σε μια περιοχή από γραφικά στοιχεία ενός περιέκτη, όπως γραμμές κεφαλίδας, γραμμές ενεργειών, πλευρικές στήλες ή εργαλειοθήκες. Τα μενού γραμμής κεφαλίδας είναι το πιο κοινό παράδειγμα.

# Πότε χρησιμοποιούνται

Ένα κουμπί μενού είναι ένας τρόπος να παρουσιάσετε πρόσθετες ενέργειες ή επιλογές. Είναι κατάλληλο όταν είναι απαραίτητο να δώσετε δευτερεύουσες ενέργειες ή επιλογές που δεν μπορούν άνετα να ενσωματωθούν στην πρωτεύουσα διεπαφή χρήστη. Υπάρχουν δύο πρωτεύοντες τύποι μενού κουμπιών:

Μενού υπερχείλισης: εδώ, το μενού κουμπιών εξυπηρετεί ως μια επέκταση ενός υφιστάμενου συνόλου στοιχείων ελέγχου. Αυτό μπορεί να φανεί στο παράδειγμα των μενού γραμμής κεφαλίδας, όπου το μενού ενεργεί σε μια συνέχεια των στοιχείων ελέγχου που παρουσιάζονται στην ίδια τη γραμμή κεφαλίδας. Αυτή η προσέγγιση μπορεί να εφαρμοστεί σε άλλους περιέκτες, όπως στις γραμμές ενέργειας. Αυτά τα γενικά μενού κουμπιών μπορούν να περιέχουν μια ποικιλία διάφορων στοιχείων που συσχετίζονται με το περιεχόμενο του μενού.

Μενού μοναδικού σκοπού: Αυτά παρέχουν ενέργειες και/ή επιλογές για μια συγκεκριμένη περιοχή λειτουργικότητας. Με τον ίδιο τρόπο που μια γραμμή μενού παρουσιάζει μια σειρά μενού για διαφορετικά θέματα, έτσι ώστε μεμονωμένα κουμπιά μενού να μπορούν να παρουσιάζουν ομάδες λειτουργικότητας, όπως επεξεργασία, αλλαγή προβολής, ή παροχή στοιχείων ελέγχου περιήγησης.

Τα μενού παρέχουν έναν σαφή και ομοιόμορφο τρόπο παρουσίασης διαφορετικών συνόλων ενεργειών και ρυθμίσεων. Ταυτόχρονα, ένα αναδυόμενο παράθυρο με ενσωματωμένα στοιχεία ελέγχου, όπως κουμπιά, ρυθμιστικά, κουμπιά αυξομείωσης, καταλόγους και καταχωρίσεις κειμένων, μπορούν να δώσουν μια πιο αποτελεσματική διεπαφή για πολλές εργασίες.

Αξιολογήστε κάθε λειτουργία μέσα σε ένα μενού κουμπιών, για να αποφασίσετε αν θα ήταν καλύτερα να εξυπηρετηθεί από ένα διαφορετικό στοιχείο διεπαφής χρήστη. Ενώ απλές ενέργειες ή ρυθμίσεις μπορούν να απεικονιστούν αποτελεσματικά από στοιχεία μενού, άλλα δεν μπορούν. Ειδικά, ρυθμιστικά, κουμπιά αυξομείωσης, διακόπτες και καταχωρίσεις κειμένων παρέχουν λειτουργικότητα που δεν μπορεί εύκολα να αναπαραχθεί με ένα μενού. Παρομοίως, κάποιες καταχωρίσεις μπορεί να αναπαρασταθούν καλύτερα ως εικονίδια αντί για κείμενο - οπότε, τα κουμπιά μπορεί να είναι περισσότερο κατάλληλα από ένα μενού.

Αν ένα κουμπί μενού περιέχει έναν μικρό αριθμό στοιχείων που μπορούν να παρουσιαστούν πιο αποτελεσματικά ως μια ομάδα στοιχείων ελέγχου, ένα αναδυόμενο παράθυρο που περιέχει διαφορετικά στοιχεία διεπαφής μπορεί να είναι πιο ενδιαφέρουσα και αποτελεσματική διεπαφή χρήστη. Όμως, αυτή η προσέγγιση μπορεί εύκολα να γίνει υπερπολύπλοκη για μεγαλύτερα και πιο διαφορετικά μενού κουμπιών.

Ένα κουμπί μενού μπορεί να συνδυαστεί με έναν μικρό αριθμό άλλων στοιχείων διεπαφής, όπως κουμπιά, ρυθμιστικά και διακόπτες (δείτε το παρακάτω παράδειγμα). Αυτό μπορεί να ενεργοποιήσει κάποια στοιχεία μενού ή να εμφανιστεί με έναν πιο αποτελεσματικό τρόπο ως προς τον χώρο, ή να παράσχει αλληλεπιδράσεις που δεν είναι δυνατές με ένα τυπικό μενού. Όμως, προσέξτε να μην αναμείξετε υπερβολικά πολλούς τύπους στοιχείων ελέγχου ή να μην κάνετε το μενού πολύ σύνθετο στη διαδικασία.

# Γενικές οδηγίες

Κάθε περιεχόμενο - είτε είναι μια προβολή ή οριοθετημένη περιοχή της διεπαφής σας - πρέπει να περιλαμβάνει μόνο ένα γενικό μενού κουμπιών.

Βεβαιωθείτε ότι τα μενού κουμπιών μοναδικού σκοπού έχουν κατανοητές ετικέτες. Ενώ ένα εικονίδιο είναι πιο συμπαγές, χρησιμοποιήστε το μόνο όταν θα είναι γενικά κατανοητό από τους χρήστες σας. Οι οδηγίες χρήσης εικονιδίου παρέχουν περισσότερες συμβουλές για αυτό.

Τα κουμπιά μοναδικού σκοπού πρέπει να ορίζονται με σαφήνεια και ομοιομορφία. Τα στοιχεία μενού τους πρέπει να έχουν μια φανερή σχέση με τον γενικό σκοπό του μενού.

Ενώ τα μενού πολλαπλών κουμπιών μπορούν να χρησιμοποιηθούν ταυτόχρονα, προσέξτε στην εισαγωγή υπερβολικά πολλών σημείων αποκάλυψης στη διεπαφή χρήστη σας. Όσο περισσότερα σημεία εισάγετε, τόσο πιο δύσκολο θα είναι για τους χρήστες να βρουν τα στοιχεία ελέγχου που χρειάζονται και τα ανθρώπινα σφάλματα θα αυξηθούν.